מיקיילה שיפרין

**מיקיילה פולין שיפרין** (באנגלית: **Mikaela Pauline Shiffrin**; נולדה ב-13 במרץ 1995) היא גולשת אלפינית אמריקאית, פעמיים אלופה אולימפית (סוצ'י 2014 ומילאנו – קורטינה 2026) ו-4 פעמים ברציפות אלופת עולם (2013, 2015, 2017 ו-2019) בסלאלום. היא הגולשת הצעירה ביותר בהיסטוריה של המשחקים האולימפיים שזכתה במדליית זהב בגלישה אלפינית בסלאלום (18 שנים ו-345 ימים). היא זכתה ב-15 מדליות באליפויות העולם, מהן 8 זהב.

שיפרין זכתה ב-110 ניצחונות במסגרת גביע העולם (ראשונה בכל הזמנים), מהם 73 בסלאלום (ראשונה בכל הזמנים) 22 בסלאלום ענק (ראשונה בכל הזמנים מבין הנשים) וב-18 תארים בגביע העולם (גביע כדור בדולח), מהם 9 פעמים בגביע העולמי בסלאלום (2013–2015, 2017–2019, 2023, 2024 ו-2026) ו-6 פעמים בגביע העולמי הכללי (2017–2019, 2022, 2023 ו-2026).

שיפרין היא הגולשת המצליחה ביותר בכל הזמנים. בשנת 2023 הופיעה ברשימה השנתית טיים 100 של מגזין טיים.

## ביוגרפיה
שיפרין נולדה בווייל קולורדו, בת שנייה להורים גולשים מצטיינים בעברם. בשנת 2003 עברה עם משפחתה בעקבות עבודתו של אביה, ג'ף, רופא מרדים, בן לאב יהודי, שגדל בניו ג'רזי, לליים, ניו המפשייר. בשנת 2008 היא עברה שוב, הפעם לדנוור.

### אלופת עולם
באליפות העולם בסקי אלפיני שנערכה בשלדמינג אוסטריה בשנת 2013 זכתה שיפרין במדליית זהב בסלאלום וסיימה במקום שישי בסלאלום ענק. נוסף לכך, היא השתתפה בתחרות הקבוצתית והגיעה עם נבחרתה לשלב רבע הגמר שבו הפסידה לנבחרת השוודית.

### אלופה אולימפית
באולימפיאדת סוצ'י (2014) זכתה שיפרין במדליית זהב בסלאלום וסיימה במקום חמישי בסלאלום ענק.

באליפות העולם בסקי אלפיני שנערכה בביוור קריק קולורדו בשנת 2015 בעיירה הסמוכה לעיירה שבה נולדה וגדלה זכתה שיפרין במדליית זהב בסלאלום והגנה על תוארה. נוסף לכך, היא סיימה במקום שמיני בתחרות סלאלום ענק ובתחרות הקבוצתית הגיעה עם נבחרתה לשלב רבע הגמר שבו הפסידה שוב לנבחרת השוודית.

באולימפיאדת פיונגצ'אנג (2018) זכתה בשתי מדליות, זהב וכסף. מדליית זהב בסלאלום ענק ומדליית כסף במקצה המשולב. נוסף לכך, היא סיימה במקום רביעי בסלאלום.

באולימפיאדת בייג'ינג (2022) נחלה אכזבה גדולה כשלא זכתה בשום מדליה. ב-3 התחרויות החזקות שלה, היא כלל לא הצליחה לסיים את המסלול (סלאלום, סלאלום ענק ומשולב). היא סיימה במקום רביעי בתחרות הקבוצתית, במקום תשיעי בסופר G ובמקום 18 בגלישה במורד.

## דירוג עונה בגביע העולם

## שיאים בגביע העולם
* בשנת 2023 היא זכתה ב-964,200 דולר, שיא לעונה הן לגברים והן לנשים
* מקום ראשון מבין הנשים והגברים בכל הזמנים בדרוג (כולל המשחקים האולימפיים, אליפות העולם וגביע העולם) גולשי הסקי האלפינים הגדולים בכל הזמנים בתוצאה של 389.60 נקודות ומקום ראשון מבין הגברים והנשים בסלאלום בתוצאה של 192.1 נקודות. 
* זכתה ב-110 ניצחונות, שיא הן לגברים והן לנשים
* זכתה ב-6 תארים (גביע בדולח הגדול) הכללי, ראשונה בכל הזמנים מבין הנשים ביחד עם אנמרי מוזר-פרול  מאוסטריה
* זכתה ב-9 תארים בסלאלום (גביע בדולח), שיא הן לגברים והן לנשים 
* זכתה ב-110 ניצחונות, שיא הן לגברים והן לנשים
* עלתה על דוכן המנצחים 168 פעמים (זהב-110, כסף-28, ארד-30), ראשונה בכל הזמנים מבין הנשים והגברים
* דורגה בין 10 הראשונות ב-256 תחרויות, ראשונה בכל הזמנים מבין הנשים והגברים 
* זכתה ב-73 ניצחונות בסלאלום, שיא הן לגברים והן לנשים
* זכתה ב-22 ניצחונות בסלאלום ענק, ראשונה בכל הזמנים מבין הנשים
* בשנת 2019 זכתה ב-17 ניצחונות, שיא הן לגברים והן לנשים
* הגולשת היחידה בהיסטוריה שניצחה בשישה ענפים שונים. מלבד חמשת הענפים הקלאסיים, היא ניצחה גם בסלאלום מקבילים.

## קישורים חיצוניים

* מיקיילה שיפרין, באתר הפדרציה הבינלאומית לסקי 
* 
* 

## הערות שוליים

קטגוריה:אמריקאים ילידי קולורדו
קטגוריה:ערכים שבהם תבנית בריטניקה אינה מתאימה
קטגוריה:גולשות סקי אמריקאיות
קטגוריה:גולשי סקי אמריקאים
קטגוריה:אלופות אולימפיות: גלישת סקי
קטגוריה:אלופים אולימפיים אמריקאים: גלישת סקי
קטגוריה:אלופות אולימפיות מארצות הברית
קטגוריה:אלופות עולם בספורט
קטגוריה:גולשי סקי אלפיני באולימפיאדת סוצ'י (2014)
קטגוריה:גולשות סקי אלפיני באולימפיאדת פיונגצ'אנג (2018)
קטגוריה:זוכות מדליית כסף אולימפית: גלישת סקי
קטגוריה:אמריקאים שהופיעו ברשימת טיים 100
קטגוריה:קולורדו: ספורטאים
קטגוריה:אמריקאים שנולדו ב-1995
קטגוריה:אמריקאיות שנולדו ב-1995
קטגוריה:משתתפי אולימפיאדת מילאנו – קורטינה (2026)